Dijous, 16 d’abril de 2009 | Joan-Francesc Pont Clemente\n16 Abril 2009 in 2006-2010, Acció política | Tags: Ciutadania, laïcitat, Religió\nRosa Regàs, Joan F. Pont i Lluís Monerris\nReprodueixo la crònica de Lluís Monerris, a la web de la Lliga:\nLa Lliga per la Laïcitat ha engegat una campanya per parlar de laïcitat als instituts públics amb el suport de 6 organitzacions juvenils: 3 federacions que treballen en l’àmbit del lleure associatiu (Acció Escolta de Catalunya, l’Associació de Casals i Grups de Joves de Catalunya i ESPLAC – Esplais Catalans); i 3 sindicats d’estudiants (AEP – Associació d’Estudiants Progressistes, AJEC – Associació de Joves Estudiants de Catalunya i Estudiants en Acció).\nAmb l’objectiu que sigui l’alumnat el principal protagonista d’aquesta discussió, la campanya “Que no t’expliquin històries!” va dirigida als nois i noies, entenent que no se’ls pot marginar del debat sobre la religió dins les escoles públiques. Aquesta campanya és una eina innovadora per tal que nois i noies comptin amb elements que els ajudin a reflexionar i pensar sobre les diferents maneres d’interpretar el món.\nL’acte ha estat presentat per Joan Francesc Pont, portaveu de la Lliga per la Laïcitat, Rosa Regàs, escriptora i “padrina laica” de la campanya, i Lluís Monerris, Coordinador general de la Lliga per la Laïcitat.\nJoan Francesc Pont ha remarcat que l’activisme juvenil és qui decideix prendre la bandera de la laïcitat i portar-la al nucli dels centres escolars. En aquest sentit, ha posat l’accent en que aquesta proposta parteix de l’objectiu de construir un espai públic per a tothom, per conviure en pau i harmonia i començant per l’escola que és un dels principals espais de formació dels ciutadans.\nSegons Pont, l’escola concertada no està desenvolupant el paper que li pertocaria fer, que és el de suplir les mancances de la xarxa pública de centres educatius, amb l’objectiu d’enfortir la mateixa xarxa pública.\nÉs necessari que l’associacionisme laic i progressista alci amb força la seva veu per fer arribar el seu punt de vista en un espai – públic i mediàtic – en el qual l’Església Catòlica té moltes més facilitats d’accés, i a més, ho fa d’una forma molt més agressiva. Com a conseqüència: “Potser toca que la laïcitat adopti un paper més agressiu”.\nRosa Regàs ha senyalat que l’estat no només ha de ser laic, sinó que també ha de ser lliure de pressions i imposicions, característiques que actualment no es donen a l’Estat espanyol. “La base de la igualtat de tota persona que va a l’escola pública passa necessàriament perquè l’escola sigui laica”.\nHa continuat la seva intervenció fent una crítica al contradictori “favor” que l’escola concertada està fent en la construcció dels ciments d’un sistema educatiu progressista i avançat a Catalunya, d’acord amb els principis de la igualtat, de la coeducació i de la laïcitat. L’escola concertada està pressionant al govern de la Generalitat en el procés de negociació de la futura Llei d’Educació de Catalunya per mantenir els seus particulars privilegis, en detriment de l’escola pública.\nLluís Monerris ha explicat que la campanya consisteix a obrir el debat a les aules. Per això s’ha editat un DVD que ajuda a entrar en aquesta discussió, i una guia d’acompanyament que proposa una sèrie d’activitats a desenvolupar a l’aula. Aquests materials s’han enviat a tots els IES públics de Catalunya.\nLa Lliga per la Laïcitat té presència en la pràctica totalitat dels centres educatius d’educació secundària, de la mà de les organitzacions sindicals, de renovació pedagògica, les associacions de mares i pares o les associacions d’estudiants, que recolzen la Lliga per la Laïcitat.\nS’espera que aquesta campanya contribueixi a enfocar el debat sobre l’educació, i el centre educatiu, com aquella institució que ha de contribuir a que els nois i noies adquireixin els seus propis criteris ètics i cívics.\nActua i participa-hi!\n« Diumenge, 12 d’abril de 2009\nJoaquín Forn Costa »


Certificats oficials de català :: Normalització lingüística :: Consell de Mallorca\nCultura > Normalització lingüística > Certificats oficials de català > Informació sobre els certificats de català\nInformació de les proves per obtenir els títols oficials de coneixement de català que organitza el Govern de les Illes Balears\nInformació sobre els certificats de català\nLa competència lingüística dels parlants es mesura amb sis nivells: A1, A2, B1, B2, C1, C2 i LA, que abracen des d'estadis inicials d'aprenentatge de la llengua fins al domini\nActualment, d’acord amb el marc de referència per a l'avaluació de llengües modernes del Consell d'Europa, hi ha sis nivells per descriure i mesurar la competència lingüística dels parlants. Els nivells són A1, A2, B1, B2, C1, C2 i abracen des d'estadis inicials d'aprenentatge de la llengua fins al domini. Els continguts lingüístics i funcionals de cada nivell són els següents:\nS’expedeixen dos tipus de certificats: els de coneixements generals de la llengua i el de coneixements específics. Els certificats de coneixements generals són els següents: A2, B1, B2, C1 i C2. El certificat de coneixements específics és el següent: Llenguatge administratiu (LA).\nPer acreditar cada un dels nivells dels certificats de llengua catalana s’ha de superar una prova. Per conèixer els objectius, l’estructura i la valoració de la prova i per tenir informació sobre els requisits necessaris per inscriure-s’hi i formalitzar la inscripció, consultau els opuscles de cada un dels certificats, els quals també inclouen un model de prova amb el solucionari i bibliografia i recursos per poder-la preparar.\nAcredita que el parlant té un domini de la llengua, tant oral com escrit, que li permet resoldre situacions habituals bàsiques de comunicació.\nA2 opuscle i model de prova\nA2 Comprensió oral Ex1 març12\nA2 Comprensio oral Ex2 març12\nCERTIFICAT DE NIVELL B1 (equivalent a l'anterior certificat A)\nAcredita que el parlant és capaç de fer front a situacions comunicatives sobre temes relatius a la feina, a l’escola, a la família i a l’oci, tant oralment com per escrit.\nB1 opuscle i model de prova\nB1 Comprensió oral Ex1 maig12\nB1 Comprensió oral Ex2 maig12\nCERTIFICAT DE NIVELL B2 (equivalent a l'anterior certificat B)\nAcredita que el parlant té prou domini de la llengua, tant oralment com per escrit, per afrontar situacions comunicatives de temes tant concrets com abstractes, incloent-hi discussions tècniques en el camp de l’especialització professional.\nB2 opuscle i model de prova\nB2 Comprensió oral Ex1 maig12\nB2 Comprensió oral Ex2 maig12\nCERTIFICAT DE NIVELL C1 (equivalent a l'anterior certificat C)\nAcredita que el parlant és competent lingüísticament per resoldre situacions comunicatives, tant orals com escrites, sobre temes complexos. És capaç de comprendre missatges i de construir-ne, amb fluïdesa i espontaneïtat, i amb un domini de les estructures organitzatives i dels mecanismes de cohesió.\nC1 opuscle i model de prova\nC1 Comprensió oral Ex1 maig12\nC1 Comprensió oral Ex2 maig12\nCERTIFICAT DE NIVELL C2 (equivalent a l'anterior certificat D)\nAcredita que el parlant té un domini, tant oral com escrit, de la llengua que li permet afrontar situacions lingüístiques comunicatives sobre qualsevol tema. El parlant entén sense gens d’esforç qualsevol missatge; reconstrueix fets i arguments, i distingeix matisos subtils de significat, fins i tot en les situacions més complexes.\nC2 opuscle i model de prova\nC2 Comprensió oral Ex1 maig 12\nC2 Comprensió oral Ex2 maig12\nCERTIFICAT DE NIVELL LA, DE CONEIXEMENTS ESPECÍFICS DE LLENGUATGE ADMINISTRATIU (equivalent a l'anterior NIVELL E)\nEl certificat de nivell LA, de coneixements específics de llenguatge administratiu, acredita que el parlant és competent lingüísticament per comprendre els textos administratius usuals i d’elaborar-los amb adequació i correcció.\n· LA opuscle i model de prova\nTaula d'equivalències entre els nous nivells i els antics\nNIVELLS NOUS NIVELLS ANTICS (fins a 2011)\nB2 (nivell avançat) B\nC1 (nivell de domini funcional efectiu) C\nC2 (nivell de domini) D\nLA (llenguatge administratiu) E\nHomologacions. Exempció de l'avaluació de la llengua i la literatura catalanes\nEn obrir-se el període d'inscripció, podreu formalitzar la inscripció a les proves, entre d'altres, a les següents institucions:\n· Servei de Normalització Lingüística del Consell de Mallorca:\nCentre Cultural la Misericòrdia. Via Roma, 1. 07012 Palma.\nTel.: (34) 971 219 581. Fax: (34) 971 219 640\n· Direcció General de Política Lingüística (Govern Balear):\nC. d'Alfons el Magnànim, 29. 07004 Palma.\nTel.: 971 177 634.


El Matí Digital - Nous governs, vella intransigència\nMiquel Iceta i Pedro Sánchez en un acte de Pineda de Mar de l'any 2015. Foto: Xavier Puig i Sedano (CC BY-SA 3.0 ES)\nDistensió? No n'hi ha ni el més mínim senyal.\nDesprés de la dimissió del cap corrupte del partit més corrupte d'Europa, després que el socialista Pedro Sánchez, amb feines i treballs, fos nomenat nou cap de govern d'Espanya i que a Catalunya hi hagi per fi un nou govern, es multipliquen altra vegada les veus a tots els diaris en llengua alemanya que veuen venir una nova era de distensió entre Catalunya i Espanya, que esperen “senyals de bona voluntat” per part de les dues bandes i que es netegi el garbuix que ha deixat el senyor M. Rajoy. Malauradament, tot això són purs desigs sense un fonament real més mínim. Com és la situació realment, mirada de manera objectiva.\nPedro Sánchez presideix un govern minoritari que només podrà engegar alguns canvis en el camp social, però que no podrà fer cap reforma a fons de l'Estat. L'escenari més probable seran noves eleccions a finals del 2018 o principis del 2019. En aquesta situació, ni que en tingués la bona voluntat, Sánchez només pot oferir als catalans ofertes mínimes, completament insuficients, que no es diferenciarien en res de les darreres ofertes nebuloses de Rajoy. Si fos un home d'estat de gran talla (i d’això encara no ens n’ha donat cap mostra) i intentés honradament una solució històrica del conflicte, li pararia els peus el propi partit i segurament el destituiria, ja que en el PSOE és la vella guàrdia la que segueix movent els fils i tots plegats són devots de la bogeria gairebé religiosa de la intangibilitat de la unitat d'Espanya. En altres camps, els socialistes espanyols s'han comportat com a decidits adversaris del PP de Rajoy. Però pel que fa a Catalunya i al País Basc, han fet sempre costat amb els partits de dretes i fins i tot amb els d'extrema dreta. I ara no és d'altra manera.\nPedro Sánchez va aprovar sense problemes, el 2017, l'aplicació de l'ominós article 155 a Catalunya. No fa gaires setmanes que va proposar que es canviés el codi penal de manera que es poguessin definir com a rebel·lió fets que enlloc d'Europa són acceptats com a tal i, en conseqüència, es poguessin legitimar posteriorment processos i sentències que només han pogut ser fets i emesos gràcies a una escandalosa vulneració del dret. El Sr. Sánchez ha difamat i insultat el nou cap de govern català Torra tractant-lo de racista i de “Le Pen català”, repetint les tergiversacions de la veritat fetes pels odiadors de Catalunya, del partit Ciudadanos.\nNo. Ni la situació ni l'home donen el més petit motiu per a les esperances de distensió de molts informadors. Un parell ja veuen com a “senyals de bona voluntat” per part de Madrid que els presos polítics puguin ser traslladats més a la vora de Catalunya. Això és pura mofa. Aquestes dones i aquests homes només són a la presó gràcies a la transgressió de diverses lleis nacionals i internacionals per part de jutges polititzats. L’única cosa que podria ser interpretada com a gest de bona voluntat, l’única cosa que seria honesta i digna d'homes d'Estat seria que fossin posats en llibertat de seguida. Però per a això el Sr. Sánchez ni té la valentia, ni la força, ni –suposo jo– la voluntat.\nPedro Sánchez no ha fet la seva oferta de diàleg de manera diferent que Rajoy. Tot és possible dins de l’estatut d'autonomia i de la Constitució espanyola. Però per als catalans aquest tren ja fa temps que va passar. El motiu l'he exposat en molts articles d'aquestes pàgines. Veritablement no és cap motiu per tenir cap confiança en el Sr. Sánchez que hagi nomenat com a nou ministre d'exteriors en José Borrell, un català que actua com a encara més espanyol que els més fervents nostàlgics del franquisme. Sánchez també ha deixat clar de seguida que no pensa pas restituir als catalans la seva sobirania financera que els hi va treure Rajoy. Distensió? No n'hi ha ni el més mínim senyal.\n“Sí, amic –deuen pensar molts lectors–, és que són millors els catalans que només volen parlar d’independència?”. A aquests els contestaré. Llegeixin sisplau el final del vell article de Quim Torra que vaig publicar el 4.06 (“La llengua i les bèsties”). Allà hi va escriure fa sis anys: “Com podem encara aguantar tanta vexació, tanta humiliació i tant menyspreu?”. I avui s'hi hauria d'afegir “tanta injustícia i tanta arbitrarietat”.\nAvui hi ha catalans honestos a la presó, a l'exili, a l'atur o castigats amb multes astronòmiques, perquè la justícia espanyola com a eina servil d'una política nacionalista ha interpretat conscientment de manera falsa lleis internacionals i ha violat tot l'ordre jurídic i constitucional de l'Estat. Els polítics a Madrid haurien de córrer molt abans que no poguessin tornar-se a guanyar la confiança dels catalans. I els senyals no van en aquesta direcció, sinó en la contrària.\nFa alguns anys en cercles independentistes es pensava en una solució “Commonwealth”. Catalunya independent però amb el rei d'Espanya com a cap d'Estat, mantenint així de la manera que fos una relació molt estreta. Aquesta solució, després del demostrat partidisme dels reis espanyols, ara seria absurda. Que molts europeus segueixin somniant d'una distensió a Espanya. Aquests somnis seguiran sent només somnis fins que no s’apliqui la solució més adient i més democràtica: un referèndum amb garanties internacionals i amb acceptació dels resultats, siguin a favor o en contra de la independència. Qualsevol altra cosa només allargarà la crisi i l'agreujarà.


El sopar benèfic de Nadal de FADIR reconeixerà enguany la tasca social de la Xarxa de Convivència de Roses ·\nEl sopar benèfic de Nadal de la Fundació d’Ajuda al Discapacitat de Roses, FADIR, es portarà a terme dissabte 23 de novembre, a l’Hotel Risech\nLa Fundació d’Ajuda al Discapacitat de Roses, FADIR, celebrarà el dissabte, 23 de novembre, el seu sopar benèfic anual. Un àpat que té un doble objectiu. El primer, de caràcter benèfic, és recaptar diners per poder destinar-los als projectes que organitza i serveis que ofereix envers els seus associats al llarg de l’any\nI el segon té a veure en reconèixer la tasca d’una entitat o persona que hagi portat a terme una acció, projecte o servei bé a benefici de la Fundació d’Ajuda al Discapacitat de Roses o bé en favor de la societat en general.\nI en aquest ocasió, el sopar benèfic de Nadal de FADIR farà honor a la tasca social que porta a terme la Xarxa de Convivència de Roses des de la seva creació, ara fa 9 anys.\nEl sopar s’iniciarà a les 21 hores i els interessats en assistir-hi ho poden fer la reserva al telèfon 625 178 109, al mail info@fadir.cat, o bé al local social situat al carrer Granada, nº8, de Roses.\nTags: A Roses, Alt Empordà, Badia de Roses, Cap de Creus, Catalunya, Costa Brava, Empordà, FADIR, Fundació d'Ajuda al Discapacitat de Roses, Girona, Hotel Risech, Roses, Sopar benèfic de Nadal, Vila de Roses, Xarxa de Convivència de Roses\nNext Espectacular persecució amb un cotxe de la policia donant diverses voltes de campana


La 8a edició de la Social Xavi Tondo, aquest diumenge a Valls | Federació Catalana de Ciclisme\nLa 8a edició de la Social Xavi Tondo, aquest diumenge a Valls\nEl proper diumenge dia 10 de febrer a les 10.30h es donarà el tret de sortida a la 8a edició de la cursa ciclista Social Memorial Xavier Tondo i Volpini.\nLa sortida està prevista davant del pavelló que porta el mateix nom del ciclista vallenc amb un recorregut que es disputarà per les poblacions de Vallmoll, La Secuita, Vilabella, Rodonyà, Vilarrodona, Pont Armentera, Pla de Sta. Maria, Figuerola del Camp, Fontscaldes i Valls, amb un trajecte total de 75 kms.\nL'arribada està prevista vora les 12:30 tot depenent de la climatologia i de la intensitat de la cursa. Cal destacar la Meta Volant que va a càrrec del CC Vilabella a la mateixa població, com també el premi de la Muntanya Fulgencio Oteros “Bobis”, antic president de la Secció Ciclista CB Valls, situat en la part més dura del recorregut i la més espectacular, que és la pista forestal asfaltada que transcorre entre Figuerola del Camp i el Tomb de la paella a la N-240.\nLa participació prevista ronda els 200 ciclcistes. Cal destacar que es donarà també el premi al millor ciclista local en memòria del ciclista vallenc Joan Gils. L'organització anirà a càrrec dels amics de Xavi Tondo, el CC Tondo, la Secció ciclista del CB Valls, l'Ajuntament de Valls i el Patronat Municipal d'Esports i és possible gràcies a un gran nombre de voluntaris que col·laboren desinteressadament amb ella. La organització també demana que si algún afeccionat al ciclisme vol col·laborar el mateix diumenge i formar part de controls de cursa, que es presenti a les 8:30 del matí al Pavelló del Fornàs i es posi en contacte amb algun membre de la organització.


La nostra història • Lagravera\nLa nostra històriaarmin2019-02-11T14:04:23+00:00\nLagravera neix de la il·lusió per recuperar les tradicions. Partint d’un entorn difícil, amb una climatologia d’extrems, Lagravera va veure la llum com a projecte de recuperació d’un terreny i de les tradicions.\nDes del principi l’agricultura ecològica es va imposar com la millor forma de treballar aquesta primera vinya, vinya Núria. Així, des del primer moment Lagravera va obtenir el certificat del Consell Català de la Producció Agrària Ecològica-CCPAE.\nVinya Núria compta amb 11,48 hectàrees que es van dividir en 14 parcel·les. Les plantes s’han adaptat perfectament al terreny pedregós i han sabut treure lo millor d’aquests sòls donant una personalitat única i mineral als nostres vins.\nEls bons resultats vam fer evolucionar Lagravera cap a l’agricultura biodinàmica, la terra ofereix allò que li donem.\nEls començaments sempre són interessants, les persones i l’ecosistema s’havien de conèixer per connectar i treballar tots alhora per treure el millor de cadascú.\nEn 2011, després de sis anys aprenent de la flora, la fauna, la terra i el cosmos que nos envoltava, vam començar a treballar amb la biodinàmica. Així es van introduir els preparats de fitoteràpia, el compost natural i la col·laboració de les abeller y les ovelles per al manteniment de la vinya. No obstant això, el més important és la connexió que s’ha produït entre la vinya, els vins i les persones: el auto abastiment ens permet tancar el cicle de la vida dels nostres vins.\nEn 2014 vam obtenir el segell Demeter que ens certifica com el primer celler d’agricultura biodinàmica de la regió.\nUna antiga gravera recuperada és ara una vinya on es cultiva sota els preceptes de la biodinàmica.\nAl 2011 però, també va succeir un altre fet que va fer donar un salt diferencial a Lagravera. Aquest any es va trobar el Vinyet, la vinya centenària (del 1889) a Castelló de Farfanya, una de les primeres vinyes post-fil·loxèriques amb menys d’una hectàrea i 24 varietats locals i autòctones diferents.\nLa vinya centenària ens ha permet continuar evolucionant, entre altres coses, elaborant un altre tipus de vins més exclusiu que a més de la biodinàmica inclou la fermentació en àmfores i un treball purament manual. I no només això, per tal de conèixer i classificar les varietats trobades en aquesta vinya es va desenvolupar un projecte juntament amb l’INCAVI.\nActualment disposem de 20 ha. en propietat. Lagravera és una marca consolidada i continuem creixent en el mercat català. Els últims anys estem obrint nous mercats en diversos continents fruit de l’interès que desperten els nostres vins i la nostra forma de treballar.\nNo podem para de moure’ns i fem també vins per a restaurants amb sommeliers i chefs de renom, tals com l’Àbac (una garnatxa i monestrell per a menú degustació), Céleri (un vi sense filtrar ni estabilitzar) o Can Jubany (una bóta de 500l.)\nTambé busquem resultats diferents experimentant amb les varietats, amb àmfores de barro i posant-li molta passió a tot el que fem.\nSóc llicenciat en Dret i postgraduat en Comerç Internacional. Mai he exercit com a advocat. Perquè gairebé des del començament vaig començar al món del vi, primer com a responsable de tasques comercials en dos cellers reconeguts de la DO i actualment, dirigint el projecte Lagravera, innovant i en constant millora de mi mateix.\nSóc enginyer forestal. Em vaig iniciar a la viticultura en el celler més gran de la DO amb un funcionament i forma d’entendre el cultiu molt diferent a l’actual, situant-se i adaptant-se gratament a la biodinàmica.\nSóc enòloga, sommelier i enginyera agrícola. He treballar a la DO Terra Alta, DO Penedès, Sonoma County a California, DO Penedès i finalment DO Costers del Segre des de l’any 2012. Em fa molt feliç poder treballar a la zona on vaig créixer. La meva feina és la meva passió, i el vi la meva forma de vida. A Lagravera, treballar amb la biodinàmica ens permet mostrar l’expressió d’aquesta meravellosa terra que dóna vins únics.


Definició dels serveis de tarifació addicional\nEls serveis de Tarifació Addicional s’emmarquen en els serveis de telecomunicacions de veu (per telèfon) o de dades (per connexions a Internet). Són aquells que, a través de la marcació d’un determinat codi numèric (prefix 803, 806, 807, 905 i 907), comporten una retribució específica i afegida per la prestació a l’usuari d’uns serveis d’informació, comunicació o entreteniment, ja siguin de veu o de dades. Per tant, a l’usuari se li repercuteix un cost addicional a part del cost ordinari que correspondria a la pròpia trucada que reverteix, majoritàriament, en el prestador dels esmentats serveis. Tècnicament, els serveis de Tarifació Addicional s’emmarquen en allò que s’anomena “la Xarxa Intel•ligent”.\na) Serveis de veu o telèfon: 4 classes\nEl codi 803 és d’ús exclusiu per als majors de 18 anys, a través del qual es presten serveis de caire eròtic o pornogràfic, amb paraules malsonants o obscenes, que es refereixen a l’exaltació de l’instint carnal o esmenten els òrgans genitals masculins o femenins de forma obscena.El servei es destina exclusivament a majors de 18 anys. Cal indicar aquesta circumstància mitjançant la frase “només per a majors de 18 anys”.\nEl codi 806 recull els serveis d’oci i entreteniment i ha d’informar de l’edat dels destinataris en cada cas. Aquí s’hi inclouen les activitats de diversió, diversió, passatemps, joc o atzar, concursos o sorteigs, astrologia, adivinació, cartomància, predicció del futur, o tarot.\nEl codi 807 es dirigeix a serveis professionals o activitats empresarials o activitats artístiques. També s’hi poden incloure els serveis d’informació de les Administracions Públiques i dels Organismes Públics que en depenguin.\nEl codi 905 es destina a trucades massives i televotació. S’entén per trucades massives el servei proporcionat als usuaris perquè puguin rebre un nombre elevat de trucades, coincidents total o parcialment en el temps, amb motiu de la difusió d’algun esdeveniment en el qual s’inviti a l’audiència a participar mitjançant la realització de trucades telefòniques a atendre en un determinat període de temps, habitualment el de la durada de l’esdeveniment.\nb) Serveis de dades o Internet: 2 classes\nEl codi 907 es destina a serveis professionals, d’entreteniment i oci com ara per exemple: webs de jocs, música, pel•lícules, etc.\nCodi 907 es destina a serveis d’ús exclusiu per a adults com ara per exemple: webs de sexe, pornografia, etc.\nLa quarta xifra (aquella que segueix el prefix) és la determinant del preu de la trucada: com més alta és la quarta xifra més alt és el preu que pagarem per pa trucada o connexió.\nEl preu màxim de la trucada s’ha d’informar en tota publicitat del servei, indicant el preu amb impostos inclosos, distingint si la trucada es fa des d’un telèfon fix o des d’un telèfon mòbil; i en la locució telefònica prèvia i en la pantalla d’inici de la web.\nCal impedir l’accés a determinats serveis als menors de 18 anys amb una indicació verbal al menú d’inici: “només per a majors de 18 anys”.\nLa publicitat de determinats serveis destinats a adults es limitarà entre les 24 i les 7 hores a la televisió i a la ràdio i en revistes i publicacions destinades a adults.\nAmb caràcter previ a l’inici del servei destinat a infància o joventut, el prestador del servei ha d’indicar que es precisa l’autorització dels pares o del titular del telèfon per a l’ús del servei.\nAquests serveis destinats a la infància i joventut es presten únicament entre les 8 i les 23 hores i tan sols s’hi pot accedir amb l’autorització dels pares o titular del telèfon.\nEls serveis destinats a sol•licitar o oferir treball directa o indirectament, remunerat o sense remunerar, no es poden oferir mitjançant trucades a números de Tarifació Addicional.\nEls serveis d’atenció al client o de postvenda vinculats a la compra d’un producte o a la prestació d’un servei.\nDurada dels serveis de tarifació addicional\n•\tLa durada dels serveis de veu és de\n30 minuts de conversa amb caràcter general\n8 minuts pels serveis adreçats a la infància\n5 minuts pels serveis de concursos o sorteigs\n3 minuts pels serveis de televotació o trucades massives\n•\tLa durada dels serveis de dades és de:\n30 minuts de connexió a les pàgines web d’internet.\nAccessibilitat als serveis de tarifació addicional\n\tServeis desactivats per defecte\nServeis de dades 907 no accessibles lliurement : tots\nServeis de veu 803, 806, 807, 905 no accessibles lliurement: Només aquells en els quals la quarta xifra sigui 6, 7, 8 o 9.\nAquests serveis venen desactivats per defecte i ha de ser l’usuari que sol•liciti expressament la connexió per escrit a la seva companyia operadora: “opt-in”.\n\tServeis activats per defecte\nServeis de veu 803, 806, 807, 905 accessibles: Aquells en els quals la quarta xifra sigui 0, 1, 2, 3, 4 o 5.\nEn aquests casos l’abonat disposa del dret de desconnexió d’aquests serveis. Les factures han d’informar del dret de desconnexió almenys dos cops l’any.\nServeis de dades 907 accessibles : cap\nDret de desconnexió dels serveis de tarifació addicional\nEl dret de desconnexió dels serveis de tarifació addicional és vigent tan sols per als prefixos de veu 803, 806, 807, 905 seguits de les xifres 0, 1, 2, 3, 4 o 5.\nL’abonat ha de comunicar a la seva companyia operadora la intenció de desconnectar-se dels serveis de Tarifació Addicional, d’acord amb el procediment establert al contracte.\nL’operadora ha de fer efectiva la desconnexió en un termini màxim de 10 dies. Si no ho fes, els imports de Tarifació Addicional seran a càrrec de la companyia operadora.\nLes factures emeses per les operadores han d’informar del dret de desconnexió al menys 2 vegades l’any.\nLa desconnexió és totalment gratuïta i pot ser total o parcial només per a determinats serveis de Tarifació Addicional.\nEn cas de disconformitat en la facturació del servei de Tarifació Addicional el consumidor pot pagar només l’import del servei de telefonia bàsica amb exclusió de la remuneració del prestador del servei de Tarifació Addicional i així mantenir el servei de telefonia bàsica.\nAmb això només se suspèn el servei de Tarifació Addicional.\nLa companyia operadora està obligada a emetre factura desglossada del servei: separar la part de telefonia bàsica de la part de Tarifació Addicional (remuneració del prestador), identificant el titular del número i NIF.\nEn cas contrari, el consumidor pot no pagar la factura o bé sol•licitar-ne la devolució si ja l’hagués pagat.\nSi, a més, el consumidor vol evitar la suspensió del servei de Tarifació Addicional, pot presentar reclamació davant Junta Arbitral o Secretaria d’Estat de Telecomunicacions i per a la Societat de la Informació i consignar l’import corresponent a la Tarifació Addicional, lliurant còpia del resguard a la companyia operadora.\nSuspensió temporal del servei per manca de pagament\nEl retard en el pagament per un període superior a 1 mes pot donar lloc a la suspensió temporal del servei.\nLa suspensió tan sols afectarà els serveis respecte dels quals s’hagi entrat en demora: la demora en el pagament dels serveis de Tarifació Addicional tan sols comportarà la suspensió del servei de Tarifació Addicional.\nEn cas de suspensió del servei de telefonia bàsica l'operadora ha de mantenir les trucades sortints d’emergència i les trucades entrants.\nL’operadora ha de requerir el pagament i la suspensió s’ha de notificar amb 15 dies d’antelació.\nEl pagament a posteriori comporta el restabliment del servei.\nInterrupció definitiva del servei per manca de pagament o suspensió reiterada del servei\nLa interrupció definitiva del servei es dóna en qualsevol dels dos casos següents:\nPel retard en el pagament del servei de telefonia bàsica per un període superior a 3 mesos\nPer la suspensió temporal del servei en dues ocasions per demora en el pagament d’algun dels serveis de telefonia (ex: el servei de Tarifació Addicional)\nL’operadora ha de requerir el pagament i la interrupció s’ha de notificar amb 15 dies d’antelació.\nPublicitat i informació dels serveis de tarifació addicional de veu\nidentificació prestador (nom o adreça)\npreu màxim minut (impostos, tel. fix / tel. mòbil)\npreus: mida i contrast, en paral•lel i mateix sentit\nanuncis televisió: estàtic / oral\nlimitació menors de 18 anys\nAmb caràcter previ a l’establiment de la trucada al servei de valor afegit, el prestador del servei ha d’anunciar, mitjançant una locució telefònica prèvia o de menú d’inici, a informació següent, sense que en cap cas aquesta locució es pugui facturar a preu de tarifació addicional:\nidentificació titular del número (nom i adreça)\ntipus de servei ofert\nlimitació menors 18 anys\nInformació dels serveis de tarifació addicional de dades\nAmb caràcter previ a la connexió per Internet a una pàgina de pagament amb valor afegit, el prestador del servei ha de mostrar al consumidor la informació gràfica en pantalla prèvia a la connexió amb l’opció d’acceptar o rebutjar:\npreu màxim minut\nnúmero de telèfon 907\nnom i NIF del prestador\nprocediment per posar fi a la connexió i restablir la connexió originària\ninformació web check-dialer gratuït\noperadora titular del número 907\nELS NÚMEROS 905\nS’entén per trucades massives el servei proporcionat als usuaris perquè puguin rebre un nombre elevat de trucades, coincidents total o parcialment en el temps, amb motiu de la difusió d’algun esdeveniment en el qual s’inviti a l’audiència a participar mitjançant la realització de trucades telefòniques a atendre en un determinat període de temps, habitualment el de la durada de l’esdeveniment.\n. El 905: es destina a trucades massives als efectes que:\nes puguin rebre un nombre elevat de trucades\ncoincidents total o parcialment en el temps\namb motiu de la difusió d’algun esdeveniment\nDurant aquest temps s’invita l’audiència a participar:\nmitjançant la realització de trucades telefòniques\nque cal atendre en un determinat període de temps\nhabitualment el de la durada de l’esdeveniment\nLa classificació d’aquests serveis es troba repartida en les modalitats següents:\n- Locució prèvia:\nEn aquests serveis de veu s’ha d’incorporar una locució prèvia informativa del preu per trucada amb impostos inclosos.\nEn la modalitat de televotació s’ha d’incorporar una locució prèvia informativa amb el nom o la denominació social del prestador del servei de televotació, la confirmació de que el vot ha esta comptabilitzat i, en el seu cas, el preus total del servei amb impostos inclosos.\n- Dret de desconnexió:\nEls usuaris d’aquests serveis podran exercir el dret de desconnexió dels serveis de tarifació addicional 905.\n- Desglossament de la factura:\nLes companyies teleoperadores han de desglossar els imports i càrrecs corresponents als serveis de tarifació addicional prestats per números 905.\n- Durada màxima de la comunicació:\nLa durada de cada trucada es troba limitada 3 minuts.\nEls “Call-TV” són els concursos que ofereixen als telespectadors importants premis econòmics a canvi d’encertar preguntes que generalment solen ser molt fàcils. A l’hora de trucar a un d’aquests concursos cal ser molt cautelós i desconfiar de les aparents facilitats que dóna el presentador, de l’assequibilitat de la pregunta o prova plantejada o de fet que no hi hagi espectadors en antena que coneguin la resposta. Generalment, aquests concursos solen encobrir, de forma més o menys flagrant, algun tipus d’engany o frau. Són nombroses les reclamacions i denúncies que ciutadans afectats per aquests “Call-TV” presenten davant les Administracions competents en matèria de defensa de les persones consumidores. Per tant, els usuaris han de prestar màxima atenció a aquests concursos, reflexionar molt bé la seva intenció de trucar i ser conscients que la trucada comportarà una despesa econòmica.\nPregunta: Què ha de fer el consumidor quan rep una trucada en la qual se li demana que es posi en contacte amb un número de tarifació addicional?\nResposta: Cal parar atenció a les trucades que remeten els usuaris a números de tarifació addicional com ara els 803, 806 807 o 905 ja que en moltes ocasions es tracte de petites estafes que confonen el consumidor amb la promesa de premis o regals de valor econòmic.\nPregunta: Podem demanar la desconnexió dels serveis de tarifació addicional?\nResposta: El consumidor pot demanar a la seva companyia operadora la desconnexió dels serveis de tarifació addicional. Ho haurà de fer a través d’un mitjà que deixi constància de la seva sol•licitud i la companyia haurà d’atendre la petició en un termini màxim de 10 dies.\nPregunta: Què ha de fer el consumidor quan rep una factura amb càrrecs de trucades a números de tarifació addicional respecte dels quals no està d’acord?\nPregunta: Un servei d’atenció al client pot prestar-se a través d’un número 807?\nResposta: Els serveis d’atenció al client no es poden prestar a través de números de tarifació addicional ja que es tracta de serveis vinculats a la compra o contractació de productes o serveis de consum. Les empreses tan sols poden utilitzar el 807 com a número d’atenció al públic en general, com a “call center”, però en tot cas hauran d’anunciar el seu preu a la publicitat o informació del número.


Notícies :: Secció "Coneix a un/a voluntari/a"\nSecció "Coneix a un/a voluntari/a"\nEntrevistem a la Patricia Calzada, coordinadora de zona catalanoparlant.\nDes de la campanya de reciclatge de mòbils “MOBILitza't per la selva” llancem una nova secció: “Coneix a un voluntari/a”, on descobrirem algunes de les cares anònimes sense les quals aquesta campanya no es podria dur a terme. Amb el seu esforç i entrega, totss els nostres voluntaris/es fan possible que any rere any continuem creixent i mantenint el nostre recolzament a projectes de conservació, desenvolupament sostenible i educació al Congo Brazzaville, a la República Democràtica del Congo i Senegal. Per això volem donar a cadascun d'ells/es (coordinadors/es, agents movilitzadors/es, talleristes, administratius/ves, etc.) el nostre més sincer agraïment.\nEn aquesta primera entrevista coneixerem una mica més sobre la Patricia Calzada, resident a Barcelona i coordinadora de la campanya a Catalunya, València i Balears des de l'any 2012.\n- Patricia, ¿què va ser el que et va impulsar a col·laborar i què és el que et motiva a seguir fent-ho?\nRecordo haver anat amb la meva germana a una de les rutes que es feien per Barcelona per conèixer la fauna i la flora de la ciutat, dins del programa BioDiverCiutat, va ser allà on vaig conèixer a varis membres de l'Institut Jane Goodall Espanya que em van transmetre la seva il·lusió pel projecte.\n- ¿Com creus que influeix a la teva vida el fet de ser voluntària?\nLa veritat és que ser voluntària és molt útil per a una mateixa, perquè deixes de centrar-te en el teu món i els teus problemes; és molt útil terapèuticament… jaja.\n- Anomena a una persona a la que admires\nJane Goodall per suposat, però també admiro als meus companys de l'Institut Jane Goodall, per la seva dedicació i compromís.\n-¿Com creus que influeix en els nens/es la informació que els transmetem en les nostres xerrades i tallers sobre la campanya?\nAquí s'han fet xerrades i tallers, però han estat sobretot els meus companys de Barcelona els que les han donat (Fede, Carme, Marina, Berta...). La veritat és que els més joves de seguida empatitzen amb el que expliquem, quan veuen els videos dels ximpanzès ferits a Tchimpounga els escoltes dir "Pobrets" o "Ai". I també estan molt més disposats que els adults a ajudar, potser perquè ténen més esperança que aquests de que poden canviar les coses.\n- ¿Quin és l'impacte de la campanya a la teva zona?\nAny rere any ha anat creixent. Són moltes les escoles que col·laboren amb la campanya; la veritat és que hem d'agraïr als professors/es per la seva implicació i la seva capacitat d'implicar als seus alumnes en el projecte (poden recollir-se 200 o 300 mòbils en un cole). Quan hem fet alguna activitat de difusió (en fires, zoo, xerrades) ens trobem amb nens i nenes que ens diuen que ja han recollit mòbils en el col·legi. Hi ha també mestres que ens escriuen cada nou curs escolar per participar en la campanya des del nou col·legi a on han estat destinats.\n- Digue'ns una frase que et motivi\nM'agrada el missatge següent de la Jane Goodall: "Cadascun de nosaltres marca una diferència cada dia...Podem escollir quin tipus de diferència volem marcar".\nCrec que resumeix bé la filosofia de la Jane perquè el que és important és que cadascun actuï encara que les nostres accions siguin petites. Sovint incloc aquesta frase en els mails que escric als que col·laboren en la campanya perquè crec que anima a la gent a fer alguna cosa, no importa si el que fan és més o menys gran, sinó que el que compta és fer-ho.\nTambé m'agrada la frase d'Einstein "Si vols resultats diferents, no facis sempre el mateix". De tant en tant convé aplicar-nos-la, perquè moltes vegades ens queixem de com ens van les cosas, però no fem res per canviar-les.\nPatricia, primera de l'esquerra, a l'estand de l'IJG a l'Auditori de Catalunya


Bloc de Josep Maria Canet: Qui doni un vas d’aigua fresca...\nDiumenge 13 durant any A\nContinuem escoltant consells que Jesús dona als seus deixebles, un cop els ha constituït com a grup. Uns consells que són per a la missió, per sortir enmig del món, per testimoniar la bona notícia d’un Déu que és Pare, que ens estima i que ens convida a estimar.\nLa invitació a estimar-lo a ell més que al pare, la mare o als fills pot semblar estranya. No hem d’estimar els pares, no hem d’estimar els fills? Cal que situem tot plegat al lloc correcte, que és el de saber què vol dir estimar Jesús. Estimar Jesús no és un acte intimista i piadós. Estimar Jesús és estimar els preferits de Jesús, els petits, els pobres, els exclosos, els desvalguts., estimar Jesús és estimar com Jesús. Comprenent-ho així, aquest estimar més Jesús que a la família és més aviat una crida a no tancar-nos en els petits cercles on ens trobem bé. És una crida a estimar sense fronteres, obrint-nos especialment als que més ens necessiten.\nTambé són paraules exigents les de prendre la creu. Aquí tampoc no es tracta de buscar el sofriment pel sofriment. Seguint l’exemple de Jesús i de tants d’altres, prendre la creu és no defugir les dificultats, les incomprensions, el rebuig que pot venir quan ens comprometem en un amor sense fronteres i gratuït. Jesús no va buscar la creu, se la va trobar i no va fugir. Semblantment a tants homes i dones que fent el bé han rebut rebuig i incomprensió. I a homes i dones que fins i tot han pagat amb la vida el seu compromís per als més febles. També tots aquells que per guarir i atendre malalts han arriscat ser contagiats, han posat en perill la seva vida.\nJesús vol deixebles que estiguin disposats a donar la vida per la causa del Regne, per la causa de la justícia. Caldrà que busquem on són avui sobretot les causes del Regne. Quins són els preferits de Déu avui. Els que es troben en situacions d’indefensió, de vulnerabilitat. Segurament els que s’han de desplaçar a causa de la guerra o de la pobresa. Els qui truquen a les portes de les nostres fronteres. Els qui degut a la crisi sanitària i social s’han quedat sense feina, triguen a rebre els ajuts per viure amb dignitat i han hagut de fer cua per cercar aliments.\nEn definitiva els qui no saben quin serà el seu futur perquè la seva precarietat serà encara més gran.\nSón tots aquests els qui esperen un vas d’aigua fresca que alleugi les seves sets, els seus patiments. Són aquests els qui sense buscar-ho carreguen les seves creus.\nDavant totes aquestes situacions, els qui potser hem sortit menys malparats hem d’obrir bé els ulls i les orelles per ser portadors de vasos d’aigua fresca, portadors d’acolliment, de somriures, de servei, de disponibilitat. Pensem en aquells que es troben sols i que fa temps que no visitem. Una visita, un somriure, són aigua fresca que alleuja moltes sets.\nPerò també posem-nos al costat de tots els qui tenen fam i set de justícia i reclamen canvis per construir una societat més justa i solidària, on hi hagi menys desigualtats i menys pobresa. Una societat també on el racisme no hi tingui lloc.\nCelebrem l’eucaristia, no com un ritus o com un precepte que complim, sinó com un moment per refer forces i per saber-nos enviats pel nostre Mestre a apropar el seu Regne.\nPublicat per Josep Maria Canet a 12:40


Ajuntament de Sant Vicenç de Torelló/Preinscripció a la Llar d'Infants Els Gallarets\nData i hora oficials: 30/06/2022 22:18\nPreinscripció a la Llar d'Infants Els Gallarets\nA partir del 9 de maig i fins el 20 del mateix mes es podrà fer la preinscripció per el curs 2022-2023 a la Llar d’Infants Els Gallarets.\nPreinscripció amb cita prèvia\nÉs necessari reservar cita prèvia per a fer la preinscripció a la Llar d’Infants Els Gallarets, trucant per telèfon al 938592906, en horari escolar.\nPer ser admès o admesa a una llar d’infants pública el nen o la nena ha de tenir, com a mínim, 16 setmanes a l’inici del curs 2022-2023. Si el centre té vacants al llarg del curs pot admetre nens a partir del moment que compleixen 16 setmanes.\nUs adjuntem la documentació que hauríeu de portar per a fer la preinscripció.\nPer altra banda, us informem que la Jornada de Portes Obertes de la Llar d’Infants Els Gallarets serà el dissabte 30 d’abril de 2022, de 10 a 12 del matí. Podeu trucar a la llar d’infants per reservar cita prèvia, en cas de voler-hi assistir. També us adjuntem un vídeo en cas de que no hi poguéssiu assistir.\nCalendari preinscripcions 2022-2023 - Criteris de puntuació a efectes de barem - Documentació necessària i horari preinscripcions - Tarifes Llar Infants Els Gallarets - Vídeo Llar d'Infants Els Gallarets - Oferta de places - Sol·licitud preinscripció - Llistat preinscripcions puntuació provisional - Llistat preinscripció definitiu -\nData i hora de la darrera actualització d'aquest contingut: '15-06-2022 08:13


(Español) Endodoncia, prótesis, odontología general en Hospitalet | Clínica B3\nSempre busquem el millor tractament\nA Clínica B3 sempre apliquem el tractament més adequat per a tu, i sempre amb el màxim criteri conservador possible.\nA la primera visita realitzem un diagnòstic primari per tenir una visió general de les necessitats del pacient. D’aquesta manera podem recomanar al pacient el tractament d’odontologia general més adequat per al seu cas.\nCom cada cas és diferent, analitzem minuciosament cada un i busquem la millor solució per a cada pacient. A més, la nostra experiència de més de 30 anys en la col·locació d’implants dentals és la major garantia per a l’èxit del tractament.\nConeix els tractaments d’odontologia general de la nostra Clínica de L’Hospitalet de Llobregat i si tens qualsevol dubte posa’t en contacte amb nosaltres:\nTractament de la caries dental\nDesvitalitzaciò de la dent cariada\nPròtesi fixa convencional:\nPròtesi fixa sobre implants (realitzades en porcellana).\nPròtesi removible (en els casos que no es pot col.locar la fixa).\nFèrules de relaxació: avui dia, molt importants per tractar el bruxisme, ja que el nivell d’estrés en molts pacients és elevat y amb elles protegim el sistema masticori i tota la musculatura implicada. A més es relaxa aquesta musculatura i es tracten possibles contractures musculars I cefalees.\n¿Amb quina freqüència deberiam revisar les dents?\nEn general, un cop al any és suficient.En pacients Més susceptibles a la càries o en nens en edad de recanvi solem recomanar visites més freqüents.


Edición del Tuesday 18 December 2007, Página 26 - Hemeroteca - MundoDeportivo.com\nEdición del Tuesday 18 December de 2007, Página 26\nel club /CF MONTAÑESA La Montañesa compta en l'actualitat amb 25 nens apadrinats de diverses nacionalitats: Bolívia, Perú, Colòmbia, Equador, Argentina, Veneçuela i Romania. Tots aquests nens estan subvencionats per persones particulars que es fan càrrec de les despeses que ocasiona al club L51816 25 nens apadrinats Encarna García BARCELONA n La Montañesa comença a aixe- carelcapjaqueenl'actualitatpor- taelcontroldemésde200nens.Fa set anys que Emilio Llamas, sem- pre vinculat al club, es va conver- tir en el president, després que ?per culpa d'una mala gestió l'entitatvaquedararrasada,quan era màxim mandatari Francisco Pascual, i estava Josema, ara al Sant Andreu, com a responsable del futbol base. El més curiós és que ara Pascual ha denunciat l'entitat per un deute de prop de 150.000 euros, que segons ell, va posar de la seva butxaca, però al clubnoexisteixenelscomptesque ho puguin demostrar. A més a més, vam haver de fer-nos càrrec d'un deute de 30.000 euros en ro- ba?. Un dels coordinadors del futbol base del club, José Luis Rico, vol queelsequipsadquireixinunaca- tegoriamésalta:?Faanysl'entitat era una de les pioneres en futbol base.Elsequipsestavenendivisio- ns altes i fins i tot el juvenil A va jugar a Lliga Nacional. Ara estem a les categories més baixes i això ho hem de solucionar. No hem d'oblidar les nostres famoses set- manesesportivesonvenienlesmi- llors formacions de Catalunya de futbolbase.Ara ens toca treballar i treballar per a resorgir d'una si- tuació que va ser conseqüència d'una mala gestió anterior que va deixar l'entitat 'desmantellada'?. LaMontañesaté,enl'actualitat, un equip juvenil, un cadet, un in- fantil, dos alevins, un benjamí f-11,dosbenjaminsf-7idospreben- jamins f-7, a més d'una escola que ja té uns 40 nens en edats compre- ses entre els 3 i els 58 anys. El primer equip, a Catalana Malgrat aquest panorama el pri- mer equip milita a la Primera Di- visió Catalana i ara està situat en lazonamitjanadelaclassificació. La plantilla que entrena Miki Ca- rrillo és superior a la de passats exercicis,jaquesegonselseupre- sident, Emilio Llamas ?no podem patir tant com l'any passat per mantenir la categoria, així que hem fet un esforç més gran, tant en l'aspecte esportiu com enn l'econòmic,totiqueelnostrepres- supost és un dels més baixos d'aquesta categoria? L51816 La Montañesa resorgeix a poc a poc 06 futCAT Enguany, el primer equip té una plantilla superior per intentar no patir massa per salvar la categoria MUNDO DEPORTIVO DIMARTS 18 DE DESEMBRE DE 2007 CF MONTAÑESA · Any de fundació: 1927 · Socis: 227 · Pressupost: 200.000 euros. · Camp: Municipal Nou Barris · Equip: samarreta a ratlles groga i negra; pantaló negre i mitgetes grogues i negres. · President: Emilio Llamas Fernández\nBarcelona PERIODICO OVACIONES mexico d.f atletismo ciclismo Liga Messi futbol portada waterpolo zaragoza BALONMANO barcelona hockey messi balonmano baloncesto undefined hockey patines rally rugby


Aena defensa que les taxes de l'aeroport de Girona són 'competitives' - Empordà\nAena defensa que les taxes de l'aeroport de Girona són 'competitives'\nEl director general d'aeroports defensa que el tancament de la base de Ryanair no comportarà una reducció 'important' de vols\nACN 19.09.2019 | 16:37\nEl director general d'aeroports d'Aena, Javier Marín, ha dit que les tarifes de l'aeroport de Girona són "competitives" i ha assegurat que el tancament de la base de Ryanair no comportarà una reducció "important" de vols. Ho ha afirmat en un debat al XIX Fòrum ACAVe que s'ha celebrat aquest dijous a l'Il·lustre Col·legi d'Advocacia de Barcelona (ICAB). En la seva intervenció, Marín ha defensat el bon servei de l'aeròdrom i la competitivitat de les taxes, la meitat del que es paga a l'aeroport del Prat. A més ha assegurat que "Girona és important per Ryanair" i ha recordat que "treure la base no significa que marxin". De fet Marín ha pronosticat que la infraestructura gironina seguirà creixent, "més enllà d'aquest fet conjuntural". Alhora, ha defensat que els diners públics que reben les companyies aèries com Ryanair per la seva presència a Girona "estan molt vigilats per Europa".


Cicle de cinema japonès. Abirl - Maig 2008 - CatSub\nCicle de cinema japonès. Abirl - Maig 2008\nEntrada Autor: anuskyna » 14/03/2008 a les 13:26\nDoncs he estat mirant coses i això, que avui he agafat un diari de l'escola que es diu secundèria, i m'he trobat amb una cantant de les Morning Musume, [SAYUMI MICHISHIGE] i me'n he anat a la pàgina de la fundació miró a mirar-ne més coses sobre això i m'he trobat amb que fan un cicle de pel·lícules japoneses subtitulades en castellà.\nNotícia original : http://www.bcn.fjmiro.cat/\nCicle de cinema japonès\nAbril-maig del 2008\nLa joventut urbana del Japó viu a cavall entre una tradició cultural mil·lenària i la tecnologia electrònica més avançada, i amb ella apareixen transformacions en els comportaments i les conductes relacionals.\nLa creació artística jove, que beu d’aquesta diversitat, parteix de la multiplicitat i de la barreja de gèneres: còmics adaptats per al cinema, sèries manga convertides en programes estrella de televisió, fòrums d’internet que adquireixen un ressò popular extraordinari i molt més. El manga i l’anime hi tenen un paper fonamental. De fet, s’han convertit en un fenomen social i actualment tenen un gran seguiment entre els joves.\nTot plegat constitueix un món estètic completament nou, al voltant del quan han sorgit noves aficions i nous protagonismes culturals, tant dins del Japó com a fora.\nLa programació de la Fundació Joan Miró vol fer-se ressò d’aquest nou fenomen, i per complementar el cicle “Kawaii! El Japó ara” a l’Espai 13, presenta el Cicle de cinema japonès al seu auditori.\nEnrique Garcelán i Gloria Fernández, fundadors de CineAsia\nAuditori de la Fundació Joan Miró\nTel. (34) 934 439 470\nHorari: Els dijous indicats a les 19 h\nAmics de la Fundació: 2 €\nVenda anticipada a:\nCasa Àsia i de CineAsia\nLes pel·lícules que hi dónen són:\nDensha Otoko (títol original)\nL’home del tren\nSekai no chûshin de, ai o sakebu (títol original)\nCridar l’amor, al centre del món\nHachimitsu to Clover(títol original)\nMel i trèvol\nTaiyô no uta (títol original)\nLa cançó del Sol\nEspero que algú s'animi jo si vosaltres hi aneu, hi vaig, no sembla que estiguin malament les pel·lis, jo de Taiyou no Uta n'he vist el dorama protagonitzat per l'Erika Sawajiri (la prota de 1 litre de llàgrimes [1 rittoru no namida - １リットルの涙])\nSi voleu veure les sinopsis aneu a la pàgina de la fundació miró ;\nhttp://www.bcn.fjmiro.cat/ >> Català >> Activitats >> Cicle de cinema japonès.\nAllà os posa les sinopsis i això.\nApaaa adéu ^^\nRe: Cicle de cinema japonès. Abirl - Maig 2008\nEntrada Autor: znake » 16/03/2008 a les 21:35\nTinc totes aquestes pelis... Bé, de Sekachu només havia vist mitja serie, la peli no se quina és.\nLa peli de Densha Otoko... Home, si no has vist la sèrie no sé...\nHoney and Clover la tinc però encara no l'he vista, no m'atreu gaire. I Taiyou no Uta li faré veure al panda la pròxima setmana al tren xD\nEntrada Autor: anuskyna » 16/03/2008 a les 23:22\nPerò ningú s'anima o què?\nJo faig anys el 18 d'Abril per a celebrar-ho almenys, xDD\nJa ho parlarem ^^\nApaaa Bona niiit.\nEntrada Autor: znake » 17/03/2008 a les 08:32\nEs que és caríssim, i a sobre per veure una peli que ja l'he vist o ja tinc. Em surt més barat anar al cine amb el Panda fins i tot. A més, a finals de mes hem d'anar a la Japan Weekend. S'han currat tant el cartell que mereixen que hi anem.\nEntrada Autor: Ereza » 17/03/2008 a les 11:56\nznake ha escrit: Es que és caríssim, i a sobre per veure una peli que ja l'he vist o ja tinc. Em surt més barat anar al cine amb el Panda fins i tot. A més, a finals de mes hem d'anar a la Japan Weekend. S'han currat tant el cartell que mereixen que hi anem.\nA mi no em sembla tan car 4 euros... ._. I això de Japan Weekend, què coi és? No serà aquella merda que em vas fer anar una vegada on t'estafaven dos euros per cap, oi? Perquè allà no m'hi veuran mai més en sa vida.\nEntrada Autor: anuskyna » 17/03/2008 a les 14:47\nÉs veritat, 4 euros només et surt més barat que anar al cinema aquí a Sabadell que et surt la entrada a 6 euros o així (quina estafaaa i a sobre amb les pelis que hi han ara ) Home però anar el catsub i això? Al menys ens ho passariem bé ^^\nP.D: En què consisteix la Japan Weekend?\nEntrada Autor: znake » 17/03/2008 a les 15:12\nAl panda i a mi un dijous ens costa 4,5 euros crec recordar.\nPer anar a alguan cosa els de CatSub seria millor anar a la Japan Weekend crec jo. No em penso gastar 4 euros per veure una cosa que ja la he vista o ja tinc, jo sóc molt racana, no em sobra els diners.\nVeig que no hi ha gaire gent informada... Em pregunto si hi anirà gaire gent.\nEntrada Autor: anuskyna » 17/03/2008 a les 15:30\nznake ha escrit: Al panda i a mi un dijous ens costa 4,5 euros crec recordar.\nDoncs tampoc és mala idea ho dolent es que cau en 29, que és l'aniversari de me germana, però com que segurament no estarà a casa doncs, bueno, ja preguntaré i això ^^


Notícies d'empresa : Empresaris japonesos i coreans visiten càrnies catalanes - carndeporc.cat, el web de la indústria càrnia\nAvui comença la missió comercial inversa que organitza el Departament Internacional de la Federació Catalana d’Indústries de la Carn (FECIC) i que porta a Catalunya a 14 importadors carnis de Japó i Corea.\nDilluns 13 abril 2015 (fa 4 anys 1 mesos 9 dies)\nDes d’avui i fins dijous, vuit escorxadors i sales de desfer catalans reben la visita de set importadors carnis japonesos i set coreans, que volen conèixer de prop el funcionament de les plantes, els seus processos de qualitat i seguretat, per mitjà de visites i reunions individualitzades. Avui al vespre es farà un sopar de benvinguda per a les dues delegacions, que comptarà amb la presència del president i el secretari general de FECIC.\nAquesta acció, que s’emmarca dintre del Pla Estratègic d’Internacionalització 2015-2020, té com a objectiu posar en contacte a empreses càrnies catalanes amb compradors de carn de porcí i elaborats d’aquests dos països asiàtics, que són els dos mercats principals de destinació de les exportacions de carn de porc a Àsia oriental, oferint noves oportunitats de negoci per al sector català. El 2014, el Japó es va situar en tercer lloc de destinació de les exportacions catalanes amb 42.386 tones, mentre que Corea del Sud va ocupar el vuitè lloc amb 26.367 tones.\nLes companyies participants en aquesta missió són les gironines Càrniques Celrà, Cárnica Batallé i Friselva, les osonenques Cárnicas Toni-Josep, Mafriges, Patel, Le Porc Gourmet i l’Escorxador Frigorífic Avinyó.\nDilluns, 13 d'abril de 2015/ FECIC.\nEspuña inaugura una nova planta de producció14-abr-2015 fa 4 anys 1 mesos 8 dies\nSmithfield Foods inverteix 12 milions de dòlars en les seves instal·lacions a Cudahy07-abr-2015 fa 4 anys 1 mesos 15 dies


Brussel·les demana als països ajudes fiscals moderades el 2022\nLa Comissió Europea reclama plans «àgils», que permetin reaccionar davant recrudescències de la pandèmia\n24 de de novembre del 2021. 19:43\nLa Comissió Europea ha demanat als països de l’eurozona aquest dimecres que mantinguin un recolzament fiscal moderat el 2022 i que les mesures d’emergència adoptades en resposta a la pandèmia de la Covid-19 vagin pivotant de manera gradual cap a unes inversions que promoguin la recuperació.\nEl missatge figura entre les recomanacions per als països de l’Eurozona, en el marc del «Semestre Europeu», el principal mecanisme de coordinació de les polítiques econòmiques i socials a la UE. L’informe de Brussel·les fa especial èmfasi en la petició als països perquè mantinguin una política fiscal àgil, que permeti reaccionar si hi ha una nova recrudescència de la pandèmia.\nUna vegada que les condicions econòmiques ho permetin, els països «han d’aplicar polítiques fiscals destinades a aconseguir posicions pressupostàries prudents a mitjà termini i garantir la sostenibilitat del deute, mentre milloren la inversió», afegeix la CE.\nL’Executiu comunitari recomana, així mateix, als països de l’eurozona que, entre el 2022 i eñ 2023, continuïn utilitzant i coordinant les polítiques nacionals fiscals per recolzar una recuperació sostenible.\nAixí mateix, els demana que continuïn treballant per completar la unió bancària, enfortir el paper internacional de l’euro i recolzar el procés de creació d’un euro digital.\nAltres suggeriments passen per promoure polítiques que abordin la planificació fiscal agressiva, l’evasió fiscal i l’elusió fiscal i supervisar l’eficàcia dels paquets de recolzament a les polítiques per a les empreses.\nTambé demana reformes per abordar els colls d’ampolla de la inversió i mesures per garantir l’eficiència i bon ús dels fons de la Unió. D’altra banda, els països han de garantir l’estabilitat macrofinancera i mantenir els canals de crèdit a l’economia.\nL’informe de la Comissió recorda que, després de la profunda recessió del 2020 causada per la pandèmia, l’economia de la zona de l’euro està experimentant una sòlida i ràpida recuperació. El creixement del PIB en el segon trimestre del 2021 va superar les expectatives i, segons les previsions econòmiques de la tardor del 2021, el PIB de la zona de l’euro creixerà un 5,0% el 2021.\nEn el segon trimestre del 2021, set països de la zona de l’euro ja havia recuperat els seus nivells de PIB anteriors a la crisi i es preveu que el PIB anual de la zona de l’euro creixi un 4,3% el 2022.\nL’augment del deute públic (del 85,5% del PIB el 2019 al 100% del PIB el 2021) reflecteix l’efecte combinat de la contracció de la producció i l’impacte de les polítiques per respondre a la pandèmia, diu el document.\nLa Comissió indica que, com que els nivells d’endeutament ja eren elevats en alguns Estats membres de la zona de l’euro, gran part de la zona euro tindrà per objectiu la «reducció del deute gradual, continu i favorable al creixement».\nCreixement econòmic Pressupostos Generals de l'Estat Unió Europea Coronavirus


Diferència entre revisions de la pàgina «Cultiu microbiològic» - Viquipèdia, l'enciclopèdia lliure\nDiferència entre revisions de la pàgina «Cultiu microbiològic»\nCultiu microbiològic (modifica)\nRevisió del 20:40, 5 nov 2019\n18 bytes afegits , fa 8 mesos\nRevisió del 11:13, 31 ago 2019 (modifica)\nm (|esquerra|thumb -> |miniatura|esquerra)\nRevisió del 20:40, 5 nov 2019 (modifica) (desfés)\n[[Fitxer:Proteus McConkey.jpg|thumbminiatura|[[Placa de Petri]] amb [[agar MacConkey]] sòlid i un [[inòcul]] en estria de ''[[Proteus vulgaris]]''.]]\nUn '''cultiu''' és un mètode per a la multiplicació de [[microorganismes]], com ara [[bacteri]]s, [[fong]]s o [[virus]], en el qual es prepara un [[medi de cultiu]] per afavorir el procés desitjat. El cultiu és emprat com un mètode fonamental per a l'estudi dels microorganismes que causen malalties en [[medicina]] humana i [[veterinària]]. El cultiu de microorganismes és també fonamental en l'elaboració de certs aliments com la [[cervesa]], el [[pa]], el [[iogurt]] o el [[vinagre]].\nPer a determinar la presència d'un determinat microorganisme en una mostra es fan servir cultius en què una part d'aquesta mostra s'inocula en un [[medi de cultiu]]. Aquest procés s'anomena sembra, de forma anàloga a la [[sembra]] agrícola. Així doncs, la '''sembra''' o inoculació és un pas clau de qualsevol mètode de cultiu. En un medi líquid la inoculació sol efectuar-se afegint un petit volum amb la mostra. En el cultiu sòlid la sembra pot ser per estria mitjançant una nansa microbiològica que s'inocula amb la mostra i es frega lleugerament sobre la superfície del medi de cultiu sovint disposat a l'interior d'una [[placa de Petri]] fent una o diverses estries. En aquestes estries sobre l'agar solidificat queden adherides les cèl·lules que després del cultiu hauran generat les colònies sobre aquestes estries.\n[[Fitxer:Verdünnungsreihe mit Ausplattieren.svg|thumbminiatura|Representació esquemàtica d'un mètode de sembra per dilució. A cada pas de dilució el nombre de colònies obtingudes es redueix.]]\nUn altre mètode de sembra és la '''sembra per dilució''' on la mostra és diluïda en un medi isotònic, usualment solució de [[Ringer]], on es transfereixen els microorganismes presents a la mostra a la "solució mare". A partir d'aquesta solució mare es fan [[dilució|dilucions]] decimals de les que se n'extreu un volum precís que serà abocat en una placa de cultiu. Aquest volum és repartit per tota la superfície del medi de cultiu mitjançant una ansa de sembra especial anomenada nansa de [[Digralsky]] similar a una [[espàtula]]. La sembra per dilució permet estimar la concentració d'organismes en la mostra original.\n[[Fitxer:Bacteria spreaders-different.jpg|thumb|dretaminiatura|Diversos models de nanses de Digralsky amb diferents materials]]\n== Medis de cultiu ==\n== Condicions de cultiu==\n[[Fitxer:Oxygen preference.svg|thumbminiatura|esquerra|Tipus de proliferació de microbis segons la seva relació amb l'oxigen:
'''1.''' [[Organisme aeròbic|Aeròbics]] obligats,
'''2.''' [[Anaeròbics]] obligats,
'''3.''' Anaeròbics facultatius
'''4.''' Microaeròfils
'''5.''' Aerotolerants.]]\n[[Fitxer:Anaerobic chamber.JPG|thumbminiatura|Gerra de cultiu anaeròbic. Aquest és un dels tipus més fàcils d'aconseguir. Les plaques de petri un cop sembrades es disposen dins del pot i s'hi introdueix una [[espelma]] encesa. Tot seguit es tanca hermèticament el pot i la [[flama]] de l'espelma consumeix bona part de l'oxigen.]]\nEn funció de la fisiologia de l'organisme que es vol fer [[proliferació cel·lular|proliferar]] cada medi ha de dur uns o altres [[nutrient]]s. A més cada microorganisme pot tenir unes determinades toleràncies a la presència d'[[oxigen]] cosa que pot requerir una o altre tipus de cultiu. En general per a organismes que toleren bé la presència d'[[oxigen]] (aeròbics, anaeròbics facultatius i aerotolerants) no s'utilitzen mètodes per evitar la seva exposició a aquest element present a l'atmosfera. Tanmateix els anaeròbics solen requerir el seu cultiu dins de dispositius en que s'exclou la presència d'oxigen. Hi ha per exemple les gerres d'anaeròbics que consumeixen l'oxigen, bé sigui amb una flama o bé introduint un gas inert (generalment nitrogen) que desplaci el gas de l'atmosfera, o bé afegint substàncies que consumeixin l'oxigen (p. ex. [[sulfit]]). Altres mètodes de cultiu per a anaeròbics poden ser el cultiu en [[placa de Petri]] amb cobertura d'[[agarosa|agar]] o el '''cultiu en dilució de tub''' on la mostra és embeguda en agar líquid usualment dins d'un [[tub d'assaig]], un cop es refreda l'agar aquest se solidifica.\nUn cop inoculat en un medi de cultiu cal incubar la mostra a una [[temperatura]] adequada per afavorir la multiplicació òptima. La majoria de microorganismes patògens solen requerir temperatures òptimes al voltant de 37 °C (mesòfils), però altres poden requerir temperatures baixes (psicròfils) o altres temperatures elevades (termòfils). Per aconseguir aquestes temperatures constants es fan servir estufes\n[[Fitxer:Bacterial growth en.svg|thumbminiatura|Corba típica de creixement de les poblacions microbianes en cultius tancats.]]\nEls cultius microbians emprats en [[microbiologia clínica]] solen ser '''cultius tancats''', però en casos d'investigació o de microbiologia aplicada se solen fer '''cultius en continu'''. El cultiu tancat parteix d'una quantitat limitada de nutrients i segueix unes fases típiques en funció de l'estat fisiològic dels microorganismes. Quan s'inocula un cultiu els microorganismes de l'[[inòcul]] solen estar en una fase de repòs o baix nivell metabòlic. Així doncs, la primera fase o fase de latència que pot arribar a durar des d'alguns minuts fins a hores segons l'espècie durant la qual els microorganismes es "desperten" de la seva inactivitat reactivant internament el seu metabolisme. En aquesta fase pràcticament no hi ha divisió cel·lular i la quantitat de microorganismes per unitat de [[volum]] ([[Unitat formadora de colònies |ufc]]/ml) pràcticament no varia al llarg del temps. En un determinat moment s'entra a la fase exponencial on els microorganismes estan plenament activats i utilitzen massivament els nutrients del medi per a multiplicar-se. En aquesta segona fase el nombre de microorganismes per unitat de volum augmenta de forma [[creixement exponencial |exponencial]] al llarg del temps fins a esgotar els nutrients moment en què s'entra en la tercera fase o fase estacionària o d'altiplà (per la forma que adquireix el gràfic). En aquesta fase la quantitat de microorganismes viables per unitat de volum és màxima i roman estable durant un cert temps i els microorganismes tornen a un estat de latència fisiològica, deturant la seva multiplicació. Gradualment els microorganismes deixen de ser viables (no poden tornar a dividir-se) entrant en la darrera etapa del cultiu o fase de declivi.\nObtingut de «https://ca.wikipedia.org/wiki/Especial:MobileDiff/22244658»


blocdenkbrota: Animals de Companyia\nAvui s'ha estrenat en teatre comercial aquesta obra d'Estel Solé, opera prima (teatral) d'aquesta actriu, poetessa i ara dramaturga, i dic en teatre comercial perquè fins avui només s'havia vist en circuits marginals, o sigui al menjador de casa d'algú. Encert, doncs, per part de la Ivanow d'acollir aquest espectacle del que crec se'n parlarà, i estic segur que bé.\nL'obra està situada al present, amb personatges joves, urbans, amb problemes actuals, de feina, de manera de viure, de dependències, de relacions... A la sortida ens hem trobat amb una critica teatral i hem coincidit que era una peça "FlyHard" —fa temps que dic que aquest nom s'està convertint en un adjectiu—, o sigui que tracta temes que reflecteixen els problemes de les generacions d'avui.\nUna colla d'amics organitzen un sopar per donar la benvinguda a una noia del grup que s'ha passat dos mesos en un psiquiàtric per culpa d'un intent de suïcidi. Les coses neixen torçades perquè un del grup —l'enamorat secret de la protagonista— obliga a la resta a simular que tot és normal, que el xicot de la noia arribarà tard... quan en realitat està a fugit a Sidney.\nLa història és molt àgil, amb possibles mancances de text molt ben superades per el ritme que ha imprès la directora Marilia Samper al llarg de totes les escenes. Hi ha moments brillants per simular el que és indissimulable. Al llarg del sopar surten tots els draps bruts d'aquest grup que, inevitablement i molt a pesar seu, fan una mena de catarsi. A l'escena final descobrim perquè l'obra es diu Animals de Companyia.\nCom he dit més amunt és una obra FlyHard, en que la posada en escena, el vestuari i la il·luminació només han de ser correctes, perquè l'important és la trempera que sorgeix de la manera de fer. Eduard Buch, Miriam Tortosa, Jordi Vaquè, la mateixa Estel Solé i Martina Treserra han estat magnífics. Atenció a aquesta última; quan canta i es belluga, recorda a alguna d'aquestes artistes nordamericanes que van sorgir del segell Tamla Motown de Detroit.\nUna Nau Ivanow plena ha recompensat als artistes amb forts aplaudiments. Estarà en cartell només fins al dia 15, però penso que és obra per a ser recuperada per els espais que estan —o haurien d'estar— a l'aguait, com els Aixopluc del Lliure, o La Seca, o qualsevol d'aquests teatres que han de marcar la diferència, i em disculpo per utilitzar una frase que està més que abusada pel món del futbol.\nEtiquetes de comentaris: Animals de Companyia, Estl Solé, Marilia Samper, Nau Ivanow


Ramoncín, destrossat: Mor de coronavirus la seva mare\nMor de coronavirus la mare de Ramoncín\nL'artista ho ha explicat tot a 'La Sexta noche'\nper Carlos Medina diumenge, 12 d’abril 2020 - 13:54h\nEl cantant ha lamentat la pèrdua de la seva mare | Catalunya Diari\nEl coronavirus segueix colpejant molt a la gent gran, i deixant imatges molt tristes com la que acaba de confessar el cantant Ramoncín. L'artista ha perdut la seva mare de 98 anys, víctima de la Covid-19.\nL'artista ha volgut recordar-la amb unes boniques paraules a manera d'homenatge: «Estava vivint en els anys 50 i 60 al seu cap. Ha tancat els ulls i és a on ha volgut anar. És un esperit feliç i lliure».\nLa mare del cantant ha mort en una residència i, tot, que molts familiars atribueixen l'aïllament que pateixen els pacients del temut virus, Ramoncín ha reconegut que va estar al corrent de la situació de la seva mare en tot moment. El mateix Ramoncín ha lamentat aquesta pèrdua en directe a 'La Sexta Noche'. «Ha començat a volar», va explicar el cantant.\nEl cantant elogia la feina dels sanitaris\nRamoncín es va mostrar molt agraït amb el tracte rebut per part de personal sanitari. «L'han tractat molt bé i vaig tenir molt contacte amb els metges. No hi va haver cap moment en què no poguéssim saber la situació de la meva mare», va reconèixer en directe. La mare de l'artista era molt gran i el seu estat de salut ja era delicat.\n«Era una persona gran, amb 98 anys, podia haver aguantat més, però ella ha estat una víctima més de tot el que estem parlant, que a la fi és el que importa», assegurava l'artista. El popular cantant dels 80 ha recordat la situació que estan vivint tots els ancians que estan perdent la vida sols.\n«Gent molt més gran que va viure una guerra i una postguerra, que va ajudar a aixecar aquest país, i que van ser els promotors reals de la democràcia», ha recordat la importància que van tenir totes aquestes persones per aixecar el país després de la guerra. Per desgràcia cal lamentar més de 16.000 morts a Espanya per Covid-19, una xifra molt trista.\nLes normes imprenscindibles a seguir per sortir de casa a partir de dimarts


S’ha celebrat una nova edició del Pets Party, on se cita la ‘jet set’ local del món caní\nMoments de la Pets Party celebrada dimecres passat CRISTINA CALDERER\nBarcelonaL’Azan és un impecable exemplar de llop txecoslovac que dimecres passat es va erigir com la mascota més carismàtica del Pets Party. Es tracta d'una festa organitzada des de fa cinc anys pel Claris Hotel & Spa 5*GL, on es reuneix l’alta societat barcelonina amb les seves preuades mascotes. Aquella nit es va poder veure desfilar per la catifa vermella una gran varietat de races de gossos, com llebrers, shiba inus o pomerànies perfectament empolainats, que de seguida es van convertir en els reis del luxós 'hall' de l’hotel, conegut per la seva política ‘pet friendly’. Per descomptat, tots van tenir els seus moments de glòria en un ‘photocall’ adaptat i també van poder degustar un càtering dissenyat especialment per als seus paladars.\nEntre els convidats i amants del món caní es van poder veure Meilan i Nayan Kao, del restaurant Mr. Kao, ubicat dins del mateix hotel, Nathan Minguell, finalista del programa ‘MasterChef’, la DJ Rebeka Brown, l’interiorista Rafael del Castillo i Pilar Pasamontes, directora científica de moda de l’IED Barcelona. Pel que sembla, algunes de les seves mascotes ja s’han pogut beneficiar del ‘pack’ ‘stay&dog’ de la cadena d’hotels de la família Clos, que inclou llits dissenyats per millorar el descans dels gossos, així com una col·lecció de joguines i llaminadures especials.\nL'Azan, el gos guanyador del concurs, juntament amb el seu propietari, el Dr. Javier Herrero Pets Party\nQue un hotel de luxe disposi d’un servei exclusiu per a mascotes és més important del que sembla, perquè no són poques les celebritats que es deleixen pels seus gossos. Un cas molt conegut és el de la multimilionària Paris Hilton, que fins i tot té un compte d’Instagram dedicat a les seves més de trenta mascotes, a qui cuida com autèntics fills. En més d’una ocasió ha manifestat la seva passió per races mini, com els pomerànies i els chihuahues, a qui es pot veure sovint dins dels seus exclusius bolsos. Tot i això, a casa seva també hi ha gats, fures, petaures del sucre, lloros, porquets, ponis i perdius. Alguns d’aquests animalons fins i tot tenen el privilegi de viure dins d’una minimansió de dos pisos construïda a mida i valorada en 325.000 dòlars, que compta amb aire condicionat, calefacció, mobles de disseny i una làmpara d’aranya. De fet, és la versió en miniatura de la casa real de Hilton, amb parets roses incloses. I tal com es podia esperar, els gossos dormen en llits de Louis Vuitton i porten abrics de les millors marques de moda.\nAlguns dels assistents a la Pets Party Cristina Calderer\nL’excèntrica hereva de l’imperi Hilton no és l’única que no pot viure sense les seves mascotes. L'empresària i model Kylie Jenner també va fer construir una mansió amb aire condicionat per als seus gossos. Encara que els més coneguts a la xarxa són el Norman i el Bambi, dos llebrers italians, es calcula que la germanastra de les Kardashian té nou animals de companyia, entre els quals hi ha gallines i conills. L’actriu i cantant Demi Lovato també es torna boja pels seus gossos Batman i Cinderella, a qui ha fet un compte d’Instagram que ja suma més de setanta mil seguidors. Qui també ha obert un perfil a les xarxes per al seu gos és el futbolista Sergi Roberto, que juntament amb la seva parella té un adorable caniche color xocolata anomenat Baloo, que ja suma gairebé cinquanta-quatre mil seguidors. Una altra celebritat que també té el seu millor amic guanyant fans a internet és el model Andrés Velencoso, que enamora més de vint mil seguidors amb el seu inseparable Herry, un simpàtic golden retriever.\nAra bé, l’Azan, el guanyador de l’última edició del Pets Party, no té res a envejar a tots aquests gossos, perquè probablement en aquests moments ja està disfrutant del seu merescut premi: un cap de setmana en un dels hotels de la cadena amb tots els luxes canins pagats.\nparis hilton mascotes gossos


» Aquell Tour del 1998 (1) Papers d'esports\n11 juliol 2007 per Jordi Camps\nEl 8 de juliol del 1998 va començar a canviar la història del ciclisme modern. Aquell dia, tres dies abans de l’inici del Tour a Irlanda, la policia francesa va interceptar a la frontera entre França i Bèlgica un dels cuidadors de l’equip Festina, Willy Voet, amb un bon carregament de productes prohibits: 235 ampolles d’EPO, 120 càpsules d’amfetamines, 82 solucions d’hormones de creixement i 60 dosis de testosterona. Voet és empresonat per contraban i circulació irregular de productes prohibits. El dia 11 de juliol arrenca el Tour i el dia 14 Voet confessa que complia ordres de l’equip Festina i que no era el primer cop que portava un carregament així. L’endemà la policia interroga Bruno Roussel, director del Festina, que el dia 17 confessa que en el seu equip hi havia un sistema de dopatge organitzat. Aquesta confessió provoca l’exclusió immediata de tots els corredors de l’equip Festina, un dels equips favorits d’aquell Tour, de la cursa. Roussel i el metge de l’equip, Eric Rijckaert, són encarcerats. Una setmana més tard, el 23 de juliol, els nou ciclistes de l’equip Festina són detinguts a Lió. Sis corredors de l’equip (Laurent Brochard, Christophe Moureau, Alex Zülle, Laurent Dufaux, Armin Meier i Didier Rous) reconeixen que es dopaven. Tres (Richard Virenque, Pascal Hervé i Neil Stephens) ho neguen. Aquell mateix dia, el director de l’equip TVM (Cees Priem) i tres components més són interrogats en relació amb la troballa de productes dopants en un camió de l’equip el mes de març passat.\nEl 24 de juliol el pilot –malgrat tot, la cursa continuava– decideix plantar-se. Un reportatge de TV on es mostraven xeringues i recipients a les escombraries d’un hotel on havien estat alguns equips és la gota que va vessar el vas de la paciència dels ciclistes.\nEl pilot, liderat per Laurent Jalabert, atura la cursa durant quasi dues hores, tots asseguts en el quilòmetre zero de Tarascón, on havia de començar l’etapa. No hi ha unió i les pressions d’alguns equips i de la direcció de la cursa posen fi a la protesta. El dia 26, el president del Comitè Olímpic Internacional (COI), Joan Antoni Samaranch, diu en una entrevista que cal reduir la llista de productes dopants. El dia 27, el COI convoca una gran reunió antidopatge pel gener del 1999.\nEl 29 de juliol, una altra jornada de protesta, que atura la 17a etapa, acaba amb la retirada de la cursa dels quatre equips espanyols (ONCE, Banesto, Kelme i Grupo Vitalicio) i l’italià Riso Scotti. Els corredors de l’equip TVM es retiren en la 19a etapa, quan el Tour entra a Suïssa. La cursa es queda amb 14 equips. El metge de l’equip ONCE, Nicolás Terrados, i el líder de la muntanya, Rodolfo Massi (Casino), són detinguts i posats en llibertat. També és interrogat el director de La Française des Jeux, Marc Madiot.\nEl 2 d’agost s’acaba el Tour amb la victòria de Marco Pantani i un balanç de cinc equips escorcollats, un expulsat, cinc retirats, vint persones que van passar una nit en alguna gendarmeria, quatre que continuaven a la presó i quatre més que estaven en llibertat provisional. El judici pel cas Festina començaria el 23 d’octubre del 2000.\n(Article publicat a El 9 Esportiu l’11 de juliol del 2007)


Repartides com punts al mapa del món hi ha milers d’illes. Les històries que esdevenen en aquestes illes protagonitzen la 5ª edició del Festival Internacional de Cinema de Menorca. Aquestes històries d’emocions, d´anhels, nostàlgia i supervivència formen l’ arxipèlag cinematogràfic, el més internacional de totes les edicions. Prova d’aquesta obertura és el nostre agermanament amb Malta, illa amb la qual compartim una cultura, un mar, un paisatge i, a partir d’ara, també un punt de trobada per a cineastes. Una altra novetat és l’ aposta per la sostenibilitat, una molt necessària filosofia de vida que s’obre camí en l´àmbit cinematogràfic. I, per acabar i un cop més, els incondicionals: cineastes de renom, una programació impecable, una secció competitiva que també premia el talent més jove i la nostra Menorca, aquest paradís mediterrani.


CONVIVIM | El Blog dels Maiets i Maneirons\nTERCER DIA CONVIVIM\nAquest matí el repte que ens ha proposat el Cap dels Follets ha estat demostrar les nostres habilitats manuals, creatives i corporals.\nHem fet un clauer de fusta i hem dansat el ball del follets tot el cicle de la Primavera.\nCom a última prova ens han reptat a ser autèntics supervivents. Hem construït unes magnífiques cabanes.\nAra ja podem formar part del Club dels Follets Invencibles. Esperem que el dilluns ens facin arribar el diploma!\nTrobareu les fotografies a la carpeta del 3r trimestre del Drive.\nSEGON DIA CONVIVIM\nAvui havíem de superar el repte de la natura i per això hem anat a Tiana, a conèixer els Rucs de la Serralada.\nMaiets i Maneirons hem fet de ramaders i ramaderes i hem après quines són totes les tasques que s’han de fer per tenir cura dels rucs.\nHem superat totes les proves i hem assolit tots els coneixements de maneig dels rucs, fins i tot ens han donat un diploma.\nPRIMER DIA CONVIVIM\nAhir vàrem rebre un missatge molt emocionant. El cap dels follets ens va proposar passar un seguit de proves per formar part del Club dels Follets Invencibles.\nAvui, per començar, ens han regalat un tast de jocs tradicionals al parc de l’Espanya Industrial. Després de gaudir molt d’aquest matí, hem trobat el segon missatge. El repte d’aquesta tarda ha estat una desfilada de davantals i demostrar que som uns grans xefs.\nAquesta nit, després de fer una gimcana per l’escola i sopar les pizzes hem rebut el quart missatge. Demà anirem d’excursió per superar el repte de natura!!


Joves Advocats de Catalunya – Assemblea general ordinaria JAC\nJoves Advocats de Catalunya / Esdeveniment / Assemblea general ordinaria JAC\nMaig 17, 2014 RedaccioNo CommentsReunions\nPlaça Sant Joan nº 6-8, 1er - Lleida\nEn virtut del que preveu l’article 10 dels Estatuts de l’Associació ens plau convocar-vos a l’ASSEMBLEA GENERAL ORDINÀRIA de l’Associació Joves Advocats de Catalunya (JAC) que tindrà lloc el proper 17 de maig del 2014 a la seu de l’Il·lustre Col·legi d’Advocats de Lleida, situat a la Plaça Sant Joan nº 6- 8, 1er, a les 10:30 en primera convocatòria i a les 11:00 en segona convocatoria.\n1. Lectura i aprovació, si s’escau, de l’acta de l’anterior Assemblea General de data 19 d’octubre de 2013 celebrada a Granollers.\n2. Lectura i aprovació, si s’escau, de l’informe de gestió de la Junta de Govern.\n3. Estudi i aprovació, si s’escau, dels resultats econòmics de l’exercici 2013.\n4. Examen i aprovació, si s’escau, del pressupost per l’exercici 2014. Aprovació de quotes per l’any 2015. Adopció dels acords que corresponguin.\n5. Aprovació, si s’escau, de l’integració de JAC a la Confederación Española de Abogados Jóvenes (CEAJ), responent a la petició efectuada pel GAJ de Sant Feliu de Llobregat. Adopció dels acords que corresponguin.


Conjura Gaudí — Informació i notícies sobre tot el que passa al Baix Llobregat i l'Hospitalet del Llobregat\nMiércoles, 29 de marzo de 2017 | Leída 34 veces\nHe tingut la sort de poder presentar a Madrid -un dia ja de primavera, però amb neu als carrers- una novel·la ‘que funciona’, Conjura Gaudí, de l’advocat, arquitecte i escriptor José Vaccaro. Moltes connexions amb el nostre Baix Llobregat, atès que l’autor ha treballat de tècnic al Prat i atès que a la Colònia Güell tenim una de les obres per a mi més notables -que no gegantines!- del genial Antoni Gaudí.\nEs tracta d’una novel·la policíaca que connecta amb la nova generació dels escriptors de la literatura ‘negra i criminal’. I que si té ritme, a estones trepidant, i enjòlit, perquè assistim a una conjura internacional, amb molta CIA i amb Sionisme actiu, de molt gruix, per part dels que aspiren a fer saltar pels aires el temple expiatori de la ‘Sagrada Família’. I perquè el llibre ens aboca al món dels poders ocults. Tot llegint-lo, he apuntat en el full de lectura el vers del poeta: “fa que tremoli l’esquena del llop”. Perquè t’adones, un cop més, que allò que no veiem, i que ni és material per als ‘opiniatres’ que empudeguen els debats dels mitjans de comunicació, és molt més que allò que veiem amb els ulls o que ens expliquen els experts.\nMai no he estat persona anguniejada pels futurs tràgics ni pels ‘Titànics’. José Vaccaro, però, no ens passeja pels prats dels universos idíl·lics i sí que ens parla de les conxorxes d’àmbit mundial, tan ben finançades pels poders a l’ombra, i en les quals treballen científics de tots els rams. Llegint-lo he sospesat el poder que els poderosos a les fosques atorguen a l’opinió pública, que poden arribar a justificar -per exemple, en nom de la lluita contra tot allò que tingui relació amb l’Islam- fins i tot la destrucció, amb moltes-moltes-moltes morts de víctimes innocents, per exemple d’un temple visitat, a Barcelona, per tanta gent d’arreu i que, a més, és paradigma d’una religió com la catòlica. L’impacte de l’atemptat assassí podria justificar fins i tot una nova guerra mundial contra els qualificats com el perill més imminent -i la novel·la crec que encara no l’ha pogut llegir Donald Trump- de la Humanitat.\nAh! A la Conjura juga un rol tecnològicament bàsic com és el traçat de l’AVE pel centre de Barcelona, tant a tocar del Temple de Gaudí: en el gran atemptat serà determinant el xoc de dos trens d’alta velocitat: el que vindrà de França i el que anirà cap a Figueres. L’autor havia estat un lluitador actiu a la campanya ‘AVE pel Litoral’. No li van fer cas perquè les autoritats deien que no hi ha cap perill, en contra del que demostra la novel·la amb aportacions tècniques fiables, en aquest traçat. Per cert: ¿no era el que creia el ministre socialista Pepiño Blanco sobre l’arribada de l’AVE a la reconsegrada ciutat de Santiago de Compostela?.


Escollits els cinc artistes finalistes elegits pel jurat de la divuitena edició del Sona9 - SIESTV\n02 oct. 2018 Escollits els cinc artistes finalistes elegits pel jurat de la divuitena edició del Sona9\nEls 5 són Sandra Bautista (cançó d'autor - Martorelles), Cabot (pop - Marratxí), L'Home Brut (indie-pop, Beneixida), L'Home Invent (pop-rock, Montcada i Reixac) i Menut\nRedacció.- Sandra Bautista (cançó d’autor – Martorelles), Cabot (pop – Marratxí), L’Home Brut (indie-pop, Beneixida), L’Home Invent (pop-rock, Montcada i Reixac) i Menut (cançó-folk, Móra la Nova) són els cinc artistes elegits pel jurat de la divuitena edició del Sona9 que accediran a la recta final del concurs. El jurat està integrat per periodistes musicals de TV3, Catalunya Ràdio, iCat i Enderrock, a més del productors i tècnics del concurs. La darrera fase del certamen arriba després dels concerts semifinals celebrats al festival Acústica de Figueres, les Festes de Santa Tecla de Tarragona, el Mercat de Música Viva de Vic i el BAM – Festes de la Mercè de Barcelona.\n– Actuació en format acústic als estudis d’iCat per al programa setmanal Sona9 que s’emet els dilluns de 23 a 24 hores. Cada artista haurà d’interpretar 2 cançons pròpies i la versió o el poema que hagin escollit a l’anterior prova semifinal.\n– Enregistrament d’una cançó original a Bucbonera Studios de Caldes de Montbui amb l’assessorament del músic i productor Jordi Bastida (Els Pets, Trau, Carlos Sadness) i el tècnic de so Tomàs Robisco.\n– De la darrera fase del concurs en sortiran els tres grups que actuaran a la final del dimecres 14 de novembre a la sala Luz de Gas de Barcelona. A la mateixa gala, el grup barceloní guanyador de Sona9 de l’edició del 2017, Senyor Oca, presentarà en directe el seu nou disc, Cant de Pagès (Right Here Right Now, 2018).\nEl premi per al guanyador del Sona9 és l’enregistrament i edició d’un disc, amb la direcció d’un productor profesional, una campanya de publicitat a Televisió de Catalunya, Catalunya Ràdio i la revista Enderrock i una mini-gira de concerts promocionals per alguns dels festivals i mercats més destacats del panorama nacional. Els finalistes obtindran la gravació d’un EP de quatre cançons en un estudi professional, a més de material musical.\nEl concurs és una iniciativa organitzada per TV3, iCat – Catalunya Ràdio, la revista Enderrocki els departaments de Cultura i Joventut de la Generalitat de Catalunya, i el patrocini d’Estrella Damm. El Sona9 té la col·laboració de les Cases de la Música i la Fundació SGAE, i rep també el suport del Govern de les Illes Balears i la Generalitat Valenciana.


El rei del nas vermell\nActualitzada 24/06/2020 a les 08:23\nUna enderga, endergo en lleidatà, és un objecte que guardes però no serveix per a res. Els castellans en diuen pongo perquè no se sap on posar-lo. Per a Felip VI, una enderga és ara son pare, l’emèrit campechano, el monarca trempat. Tant, que fa mans i mànigues per desvincular-se de les seues martingales, com si no n’hagués viscut sempre.\nResulta que entre Joan Carles I i Josep Cusí van pagar als reis un viatge de noces de mig milió de dòlars. Ja passa, oi? Un amic posa diners a la panera per contribuir a la lluna de mel. La sort és que Cusí anava bé de xavalla i estava generós, caram si ho estava! Amb els calés del pare –nostres– i l’amic –segurament nostres–, Felip i Letizia van fer una ruta que ja voldríem vostès i jo. Van dissimular amb una passejada pública per les espanyes i, després, el senyor i la senyora Smith –nom imaginatiu per no ser reconeguts– van llançar-se a una escapada privada per Cambodja, Fiji, Samoa, Califòrnia o Mèxic que va organitzar una vella amiga, la tal Corinna –els sona? La premsa estrangera va plena d’aventures i desventures d’aquesta família que viu a les nostres costelles i, aprofitant l’avinentesa, acumula bitllets en paradisos fiscals i cobra comissions d’empreses i prínceps àrabs. Però ni les evidències serveixen perquè el Congrés, amb presumptes esquerres al capdavant, aprovi indagar en tanta indecència. És més, l’opacitat arriba fins al punt d’esborrar del diari de sessions les paraules de la diputada de la CUP, Mireia Vehí, sobre la corrupció de la reialesa tot i que es va negar a retirar-les.\nMentrestant, ens hem de creure que la fiscalia del Suprem investigarà l’emèrit. Res. Els Borbons són inviolables. Ni tocar-los, facin el que facin. Com a càstig de cara a la galeria, el rei li ha retirat al pare la paga de 161.034 euros que percebia –per fer què? I, en la situació actual, a què creuen que es destinaran aquests diners? A la investigació de la Covid-19? A les famílies vulnerables de l’Espanya que tant s’estimen? No pas. Aniran a un pla de contingència. Ja saben, a solucionar els típics imprevistos d’una casa reial: l’ortodòncia de la nena, l’avaria del cotxe... No vull ser malastruga però a veure si, de tant acumular, acabaran com aquell rei que tenia el nas vermell.\n1.Vas amb tapa en discoteques contra agressions sexuals\n2.Noves amenaces contra granges de les Garrigues


Els sistemes de Gestió de Processos de Negocis (BPM), protagonistes del segon Cafè Digital de TICAnoia de l’any - TICAnoia\nEls sistemes de Gestió de Processos de Negocis (BPM), protagonistes del segon Cafè Digital de TICAnoia de l’any\nAquest proper dimarts 5 de maig es realitzarà aquesta trobada en la que es mostraran els BPM, sistemes que permeten millorar la productivitat de les empreses. La sessió es farà a la seu de la Unió Empresarial de l'Anoia, a partir de les 9.00h i amb la col·laboració de la mateixa UEA, TICAnoia, AuraPortal i amb el patrocini de CEINA.\nLes empreses han d'executar, en el seu dia a dia, una enorme quantitat de dades i processos. Per poder reduir costos i millorar la productivitat, les empreses poden optar per fer servir sistemes de Gestió de Processos de Negocis (BPM, per les seves sigles en anglès, Business Process Management), una solució que es presentarà aquest proper dimarts 3 de maig en el segon Cafè Digital de TICAnoia de l'any.\nEs farà de la mà de Marcos Falagán, consultor sènior d'AuraPortal, qui farà un recorregut per les característiques i avantatges d'aquests sistemes i mostrarà exemples i casos reals de com diferents empreses gestionen aquests sistemes per millorar la seva productivitat, reduir temps en l'execució dels processos de l'empresa i reduir els errors humans.\nL'aplicació d'aquests processos pot ser molt beneficiós per a les empreses, ja que en millorar la productivitat, pot realitzar un millor producte, augmentar la satisfacció dels clients i aconseguir noves ventes. Falagán explicarà què han de fer les empreses per introduir aquests sistemes. Les inscripcions estan limitades a 20 persones i són gratuïtes.\nEls Cafès Digitals tenen una freqüència bimensual i volen servir per compartir en grup reduït projectes i solucions d'interès en l'àmbit de les tecnologies de la informació.\nAgenda > Darreres activitats > Cafè digital sobre Sistemes Empresarials de Gestió de Processos (BPMS)


Sincronitza’t és un projecte de cocreació audiovisual que pretén afavorir la vinculació, l’apoderament i el sentiment de pertinença dels joves nouvinguts al seu entorn.\nA través d’un taller de fotografia, El Parlante cerca que els alumnes participants comparteixin els seus processos migratoris, ajudant així a la seva trajectòria educativa i personal. La seva metodologia consisteix a usar els aparells tecnològics com a instruments per a contar històries.\nEl taller el realitzen 12 alumnes durant 2 mesos, on aprenen a fer funcionar una cambra així com tècniques fotogràfiques per a fer retrats i autoretrats. A partir d’aquí, el repte proposat és que es fotografien amb un element amb el qual tinguin un vincle.\nAl final del projecte, les fotografies dels alumnes s’exposen en l’institut i els vídeos resultants del projecte es passen per les diferents classes.\nDates: 23 d’octubre (publicació de l’article de Victòria Oliveres sobre el projecte)\nOrganitza: El Parlante\nParticipa: Alumnes de l’aula de’acollida de l‘Institut Vall d’Hebron


L’HUB acull la segona sessió del Programa de Formació Continuada d’Odontologia de l’ICS Es posa en funcionament la Xarxa Teleictus entre l’HUB i els hospitals comarcals del seu àmbit d’influència\nL’Institut d’Investigació Biomèdica de Bellvitge ha posat en marxa un programa de cardiologia experimental orientat al desenvolupament d’aplicacions clíniques personalitzades. El nou projecte es va presentar el passat dijous 17 de març, en un acte que va comptar amb la presència de l’alcaldessa de L’Hospitalet de Llobregat, Núria Marín.\nEl programa està especialitzat en l’estudi funcional de les plaquetes i l’avaluació de la resposta a fàrmacs antitrombòtics i hipolipemiants (fàrmacs que disminueixen el greix en sang). Està dirigit pel Dr. José Luis Ferreiro, cardiòleg de Direcció Clínica de Malalties del Cor de l’Hospital Universitari de Bellvitge i investigador del grup de Malalties Cardiovasculars de l’IDIBELL.\nEl Dr. Ferreiro s’ha format durant dos anys en funcionalisme plaquetari i tractament antitrombòtic al Cardiovascular Research Center de la University of Florida College of Medicine, de Jacksonville, Florida.\nDurant els darrers anys, han aparegut nous fàrmacs per tractar la síndrome coronària aguda, que comprèn l’infart agut de miocardi i l’angina de pit. Aquestes patologies suposen la majoria de les afeccions cardíaques i són la principal causa de mort en homes.\nMalgrat que actualment es disposa de més de quinze fàrmacs antitrombòtics, es continua fent servir de forma genèrica l’àcid acetilsalicílic i el clopidogrel com a tractaments antiagregants d’elecció. Tot i així, fins a un 40 % dels pacients no responen a l’acció d’aquests medicaments i un nombre important podrien ser més sensibles a altres tractaments.\nUn dels objectius del laboratori d’investigació cardiovascular és identificar els perfils dels pacients que no responen bé a aquestes teràpies i determinar quins fàrmacs existents són els millors per poder-los tractar, així com estudiar noves dianes terapèutiques.\nAlguns d’aquests perfils ja són coneguts, com ara les persones diabètiques, les d’edat avançada o les que pertanyen a determinades ètnies. Els investigadors del nou laboratori també podran aprofundir en el coneixement dels mecanismes bàsics del funcionament plaquetari, cosa que permetrà poder conèixer millor els mecanismes que causen les malalties cardiovasculars.\nEl laboratori està situat en la tercera planta de l’Hospital Duran i Reynals. Durant els primers anys de funcionament, avaluarà mostres d’uns tres-cents pacients, que correspondran a un miler de proves de funció plaquetària. Està previst que, inicialment, es puguin beneficiar de forma directa o indirecta de la recerca del laboratori fins a un deu per cent dels pacients tractats a l’Hospital Universitari de Bellvitge. En un futur, aquest percentatge podria ser superior.\nLa posada en marxa del laboratori d’investigació cardiovascular és un projecte del grup de recerca de Malalties Cardiovasculars de l’IDIBELL i de la Direcció Clínica de Malalties del Cor de l’Hospital Universitari de Bellvitge, ambdós dirigits pel Dr. Àngel Cequier.


Es permet la mobilitat dins de la comarca – NouBarris.Net\nEs permet la mobilitat dins de la comarca\n9 de febrer de 2021 6 de febrer de 2021 Informatius\tcoronavirus, Nou Barris\nEs decreten també noves mesures en la restauració, les activitats esportives i l’educació universitària\nEl Procicat permetrà la mobilitat dins de la comarca a partir d’aquesta setmana Tot i que les dades d’incidència continuen sent molt elevades, s’han decretat noves mesures que, a banda de la mobilitat, afecten la restauració, les activitats esportives i l’educació universitària.\nA partir del 8 de febrer tampoc no es pot sortir de la comarca, durant tota la setmana, amb les mateixes excepcions.\nEs restringeix la mobilitat nocturna entre les 22hi les 6h, excepte en els mateixos casos i per a l’adquisició de productes farmacèutics i la cura d’animals de companyia (de 4ha 6h).\nEs permet el consum a les taules de l’establiment per als esmorzars, entre les 7.30 i les 10.30 h, i els dinars, de 13h a 16.30h.\nEl servei de recollida a l’establiment és de 19ha 22h hores, i el servei de repartiment a domicili, fins a les 23h.\nTancament a les 22h com a molt tard; es permet el retorn posterior a les 22.00 hores.\nLes llibreries es consideren establiments culturals i poden obrir els dissabtes, amb un aforament del 50%.\nEs pot practicar esport a l’aire lliure, en grups de com a màxim sis persones. En l’esport federat a l’aire lliure no hi ha limitació en el nombre de participants.\nEl servei es manté al 100%, així com l’oferta d’hora punta entre les 6h i les 9h els dies laborables.\nNo es pot accedir als parcs ni utilitzar els jocs infantils entre les 20h i les 7h, i l’aforament es limita al 30%.\n← Carnaval a la Biblioteca de Nou Barris\nObert el termini per presentar projectes d’habitatge social en un solar de la Trinitat Nova →